Mhux Malta biss qed taħseb biex tirriforma is-sistema ġudizjarja! Rapport li fasslu grupp ta’ esperti fl-Ingilterra bi proposti biex iħaffu l-proċeduri ġudizzjarji, rrakomandaw li l-Gvern Ingliż għandu jippermetti lill-Maġistrati jagħtu s-sentenza tagħhom mill-għasses tal-Pulizija qrib il-post fejn iseħħ xi inċident. Il-grupp Policy Exchange qal li l-Maġistrati għandhom ipoġġu fl-għasses filgħaxijiet u fi tmiem il-ġimgħa, l-ħinijiet meta l-aktar jinqalgħu inċidenti, u filwaqt li rrakomanda li għandhom jiġu ngaġġati 10,000 Maġistrat ġdid għandhom jingħalqu aktar Qrati. Ir-rapport intitolat Future Court , jgħid li hemm aktar Qrati tal-Maġistrati fl-Ingilterra u Wales, milli hemm dipartiment tal-emerġenza – 230 u 180 rispettivament. Il-Ministru tal-Ġustizzja Ingliż Damian Green qal li l-Gvern Ingliż qed iħares lejn ir-rwol tal-Maġistrati. Dan ir-rapport ħareġ wara li sar magħruf li s-servizz ġudizzjarju Ingliż irid inaqqas il-budget tiegħu bi 37.8 fil-mija bejn l-2012 u l-2016.